I Aztechi i gera un pòpoło, ramai estinguesto, de łe Mèriche. In realtà el nome xe stà conià soło raquanti secołi dopo dal giografo todesco Alexander von Humboldt par distinguare ste popołasion precołonbiane dal insieme de i mesegani moderni: ma prima i Aztechi i venia ciamà Mexicas . I provenia da ła Całifornia setentrional, e i se ga stansià inte i teritori sirca el Mèsego moderno dal XIV fin al XVI secoło. Intel 1521 i conquistadores spagnołi capitanai da Hernán Cortés i ga meso fin a l'inpero Azteca.